Πρεμιέρα στον Βοτανικό για τον Σταμάτη Γονίδη και τον Μάκη Δημάκη! - Neopolis\nΠρεμιέρα στον Βοτανικό για τον Σταμάτη Γονίδη και τον Μάκη Δημάκη!\nNeopolis Team Σεπτέμβριος 28, 2017\nΑξέχαστες στιγμές βίωσαν όσοι βρέθηκαν την περασμένη Παρασκευή το βράδυ στο νυχτερινό κέντρο Βοτανικός . Το επιτυχημένο μαγαζί πραγματοποίησε την λαμπερή πρεμιέρα του για τη νέα σεζόν, σε μια βραδιά η οποία τα είχε όλα. Καλό λαϊκό τραγούδι, χιλιάδες κόσμο και 2 τραγουδιστές οι οποίοι ανέβασαν την κατακόρυφα το κέφι. Ο Βοτανικός μετά την περσινή επιτυχία που είχε με τον Μάκη Δημάκη στην πίστα του, ο οποίος εμφανίστηκε για πρώτη φορά σε νυχτερινό μαγαζί της Αθήνας, δεν θα μπορούσε να μην κρατήσει τον αγαπημένο τραγουδιστή στο ενεργητικό του. Φυσικά, την φετινή σεζόν δεν θα είναι μόνος του, αφού πραγματοποιεί την πιο μεγάλη συνεργασία της καριέρας του, έχοντας στο πλάι του τον μεγάλο Σταμάτη Γονίδη ο οποίος επέστρεψε στη νυχτερινή διασκέδαση μετά από 10 χρόνια αποχής. Οι δύο καλλιτέχνες μετά τις καλοκαιρινές τους περιοδείες, ενώνουν για πρώτη φορά τις δυνάμεις τους σε ένα από τα πιο επιτυχημένα νυχτερινά κέντρα της Αθήνας δημιουργώντας έναν εκρηκτικό συνδυασμό.\nΤο βράδυ της Παρασκευής όλοι οι δρόμοι οδηγούσαν στον αριθμό 72 της Ιεράς Οδού και τον Βοτανικό. Τα πάντα βρίσκονταν στην εντέλεια προκειμένου ο κόσμος να απολαύσει μια από τις μεγαλύτερες συνεργασίες της χρονιάς. Από πολύ νωρίς, ο Βοτανικός ήταν ασφυκτικά γεμάτος και λίγο πριν τα μεσάνυχτα ο Δημήτρης Χρυσοχοδης εμφανίστηκε στην πίστα για να σηματοδοτήσει την έναρξη της σεζόν. Ο κόσμος μπήκε στο κλίμα για τα καλά και πολύ σύντομα η διασκέδαση πήρε φωτιά. Μετά τον Δημήτρη Χρυσοχοϊδη ήρθε η σειρά του Μάκη Δημάκη να εμφανιστεί στην πίστα και αυτό που συνέβη δεν είχε προηγούμενο. Απόλυτη αποθέωση για τον γνωστό τραγουδιστή ο οποίος ανέβασε κατακόρυφα το κέφι. Τελευταίος εμφανίστηκε ο σπουδαίος Σταμάτης Γονίδης ο οποίος ολοκλήρωσε την βραδιά με τον πιο ιδανικό τρόπο, χαρίζοντας στο κοινό τις μεγάλες του επιτυχίες. Φυσικά, μετά το τέλος της πρεμιέρας, οι εντυπώσεις ήταν κάτι παραπάνω από θετικές, κάτι το οποίο επιβεβαιώνει, αυτό που ήδη γνωρίζαμε, πως το συγκεκριμένο σχήμα οδεύει για μια ανεπανάληπτη επιτυχία.\nΑνάμεσα στο πλήθος κόσμου βρέθηκαν και πολλοί συνάδελφοι του Μάκη Δημάκη και του Σταμάτη Γονίδη, όπως ο Χρήστος Χολίδης και ο Χάρης Κωστόπουλος. Στα πρώτα τραπέζια του Βοτανικού βρέθηκαν πολλά ακόμα γνωστά ονόματα του καλλιτεχνικού κόσμου, τα οποία διασκέδασαν μέχρι τις πρώτες πρωινές ώρες.\nΗ μεγαλειώδεις πρεμιέρα του Βοτανικού ολοκληρώθηκε με απόλυτη επιτυχία και το σχήμα θα συνεχίσει να προκαλεί πανικό στη νυχτερινή διασκέδαση κάθε Παρασκευή και Σάββατο βράδυ για το υπόλοιπο της σεζόν. Μια πολύ δυνατή συνεργασία η οποία αναμένεται να τερματίσει μέσα στις κορυφαίες θέσεις προτίμησης του κοινού. Βοτανικός Δημακης Γονιδης Τιμες καλέστε 211-7707570.\nΒοτανικός διασκέδαση έξοδος Μάκης Δημάκης μπουζούκια πρεμιέρα Σταμάτης Γονίδης


Kάποιες φορές το τέλος είναι μια happy αρχή - AllYou.gr\nΤην Τρίτη 15 Οκτωβρίου, στο Athenaeum Palace & Luxury Suites, πραγματοποιήθηκε η πρώτη γνωριμία μας με το THE END concept, το όραμα που έγινε ηλεκτρονικό βιβλίο. Σκοπός αυτού του βιβλίου είναι να οδηγήσει τους αναγνώστες του σε ένα μεγάλο «ΤΕΛΟΣ», που θα είναι μόνο η αρχή για έναν καλύτερο κόσμο. Το «ΤΕΛΟΣ» αυτό αφορά 12 σύγχρονα και διαχρονικά προβλήματα που πλήττουν την κοινωνία μας και αφορούν κυρίως τους νέους ανθρώπους. Οι 12 ιστορίες είναι εμπνευσμένες από 12 κλασσικά παραμύθια, παρουσιάζοντας την άλλη εκδοχή του νομίσματος. Αυτή που το παραμύθι δεν έχει πάντα happy end, πόσο μάλλον στην αληθινή ζωή που οι κίνδυνοι καραδοκούν σε κάθε γωνία.\nΗ παρουσίαση του βιβλίου έγινε με έναν μοναδικό οπτικοακουστικό τρόπο, όπου σημαντικοί καλλιτέχνες και καταξιωμένοι επαγγελματίες φωτογραφήθηκαν με πρωτότυπο τρόπο, υποδυόμενοι με μεγάλη επιτυχία τους ήρωες των παραμυθιών. Η έκπληξη της βραδιάς ήταν η εμφάνιση του «μάγου» Νίκου Φραγκιά, του ψυχοθεραπευτή και επιστημονικού συμβούλου του βιβλίου. Με μια απλή διαδραστική πρακτική, προσπάθησε τα ταξιδέψει τους προσκεκλημένους πίσω στην παιδική τους ηλικία, περνώντας το μήνυμα ότι όλοι κρύβουμε ένα παιδί μέσα μας, το οποίο πρέπει να μάθουμε πώς να το εξελίξουμε σωστά και να το προστατέψουμε από τους κινδύνους του σήμερα.\nΤο THE END concept είναι μια ιδέα που γίνεται πραγματικότητα και την οποία έχουν εμπνευστεί η Έλενα Γεωργανά και η Μύριαμ Νίκου. Την σχεδίαση του ανέλαβε η διαφημιστική εταιρεία BRB Creative Concepts, η οποία προσπαθεί πάντα με τα project της να προωθήσει δυνατά κοινωνικά μηνύματα. Ένα από αυτά είναι η αμέριστη στήριξη και συμπαράσταση που προσφέρει στα Παιδικά Χωριά SOS Ελλάδας, αφού τα έσοδα του digital βιβλίου δωρίζονται σε αυτά τα παιδιά που χρειάζονται μια μεγάλη οικογένεια όπως αυτή του THE END concept.\nΣτην εκδήλωση παρευρέθησαν οι περισσότεροι από τους 50 καλλιτέχνες που συμμετείχαν στην προετοιμασία αυτής την κοινωνικής δράσης, όπως επίσης και γονείς με τα παιδιά τους, που αγκάλιασαν πρόθυμα τον σκοπό.


60 χρόνια Α' Εθνικής: Αυτοί που νίκησαν τον χρόνο! – ArenaLarissaGr\n60 χρόνια Α' Εθνικής: Αυτοί που νίκησαν τον χρόνο!\nσυντάκτης ArenaLarissa · 26 Μαΐου 2020\nΑπό την θεματογραφία του λευκώματος «60 χρόνια Α’ Εθνικής», υπάρχει και το θέμα με τους ποδοσφαιριστές με την μεγαλύτερη διάρκεια στην κατηγορία.\nΠόσα χρόνια μπορεί να διαρκεί μια ποδοσφαιρική καριέρα; Με τις σημερινές συνθήκες περισσότερο, ωστόσο το παρελθόν ανέδειξε ανθρώπους που άντεξαν στο χρόνο περισσότερο από τους σημερινούς. Η εξήγηση βέβαια είναι απλή, Οι απαιτήσεις πλέον είναι μεγαλύτερες και παρά το ψηλό επίπεδο προπόνησης και τρόπου ζωής, οι αντοχές δεν αρκούν. Έτσι πολύ δύσκολα μπορεί σήμερα να παίξει ποδοσφαιριστής μια εικοσαετία σε επίπεδο κορυφής, εκτός αν είναι τερματοφύλακας. Στην ιστορία της Α’ Εθνικής υπάρχουν όμως και αυτοί που άντεξαν πιο πολύ στον χρόνο.\nΟ «στρατηγός» Μίμης\nΟ Μίμης Δομάζος έκανε ντεμπούτο στην Α’ Εθνική στις 25 Οκτωβρίου 1959, με το ξεκίνημά της δηλαδή. Και έπαιξε το τελευταίο του παιχνίδι στις 18 Μαϊου 1980. Πρόλαβε δηλαδή και το επαγγελματικό ποδόσφαιρο στην πρώτη του σεζόν. Η πρώτη από την τελευταία του συμμετοχή απέχουν 7512 μέρες ή 20 χρόνια, έξι μήνες και 24 μέρες.\nΑγωνίστηκε σε 21 διαφορετικές σεζόν, και στις 21 στον Παναθηναϊκό, αν και το 1979-80 το μοιράστηκε με την ΑΕΚ!\nΟ «ράμπο» Τάσος\nΑυτό το ρεκόρ των 21 σεζόν είχε μεγάλη ευκαιρία να σπάσει ο Τάσος Μητρόπουλος, όταν γύρισε το 1997 στον Ολυμπιακό. Ωστόσο έκανε συμμετοχή στο Τσάμπιονς Λιγκ, αλλά στο πρωτάθλημα του 1997-98 δεν χρησιμοποιήθηκε καθόλου, αν και είχε συμβόλαιο.\nΟ Τάσος έπαιξε για πρώτη φορά στις 3 Οκτωβρίου 1976 με τον Εθνικό. Μετά από πέντε χρόνια πήγε στον Ολυμπιακό, όπου έμεινε 11. Ακολούθησαν ΑΕΚ, Παναθηναϊκός, Απόλλων, Ηρακλής και Βέροια. Το τελευταίο του παιχνίδι στην κατηγορία ήταν στις 25 Μαϊου 1997.\nΑπείχε από το πρώτο 20 χρόνια, επτά μήνες και 23 μέρες ή 7540 μέρες. Η απόσταση του πρώτου από το τελευταίο είναι μεγαλύτερη κατά 28 μέρες από του Δομάζου, καθώς το 1959 το πρωτάθλημα άργησε να ξεκινήσει και το πρωτάθλημα του 1979-80 τελείωσε νωρίτερα από αυτό του 1996-97!\nΟ Τάσος το 1997-98 γύρισε στον Ολυμπιακό, αλλά όπως είπαμε δεν έπαιξε και έχασε την ευκαιρία να γίνει ο μοναδικός άνθρωπος, που θα έχει παίξει σε 22 διαφορετικές σεζόν.\nΟ «εγκέφαλος» Χρηστίδης\nΟύτε 17 ετών δεν ήταν ο Νίκος Χρηστίδης, όταν στις 28 Μαρτίου 1962 κλήθηκε να παίξει κάτω από τα δοκάρια του Άρη σε ντέρμπι πρωταθλήματος με τον ΠΑΟΚ! Ο Νίκος έμεινε 15 χρόνια στον Άρη, με τις δύο τελευταίες του σεζόν εκεί να κάνει από μια μόλις συμμετοχή. Το 1976 πήγε στην ΑΕΚ, όπου έμεινε άλλα έξι χρόνια κλείνοντας την καριέρα του το 1982 με τον αγώνα ΠΑΣ Γιάννινα – ΑΕΚ στις 23 Μαϊου 1982. Ακριβώς 7362 μέρες ή 20 χρόνια, ένα μήνα και 26 μέρες. Και αυτός έπαιξε σε 21 σεζόν, λέγοντας ότι η διάρκεια οφείλεται στο γεγονός ότι χρησιμοποιούσε πολύ το μυαλό του.\nΟι τρεις με τις χαμένες χρονιές\nΤο σίριαλ της μεταγραφής του Γιώργου Κούδα από τον ΠΑΟΚ στον Ολυμπιακό, του κόστισε την απουσία από την Α’ Εθνική για δύο σεζόν, το 1966-67 και το 1967-68. Και τα μισά παιχνίδια να έπαιζε, θα μπορούσε να έχει ξεπεράσει σε συμμετοχές το Μίμη Δομάζο. Στο θέμα μας όμως, ο Κούδας ανήκε στο ρόστερ του ΠΑΟΚ 21 χρόνια, αν και τα δύο παροπλισμένος. Δεν μπαίνει στην παραπάνω παρέα όμως γιατί έπαιξε στις 19. Οι δικές του πρώτη και τελευταία συμμετοχή, απέχουν 7373 μέρες ή 20 χρόνια, δύο μήνες και έξι μέρες.\nΓια 21 χρόνια έμεινε στην Α’ Εθνική και ο Θωμάς Μαύρος, αλλά το 1975-76 η δικαστική διαμάχη για τη μεταγραφή του από τον Πανιώνιο στην ΑΕΚ του στέρησε τη συμμετοχή. Έτσι και αυτός έπαιξε σε 20 διαφορετικές σεζόν.\nΗ παρουσία του Νίκου Νιόπλια στην Β’ Εθνική με τη Χαλκηδόνα μια σεζόν, του στέρησε την ευκαιρία να παίξει και αυτός σε 21 σεζόν στην Α’ Εθνική. Έπαιξε σε 20 διαφορετικές σεζόν, αλλά η πρώτη του από την τελευταία συμμετοχή έχουν μεγαλύτερη απόσταση από του Δομάζου.\nΤα περισσότερα χρόνια στην Α’ Εθνική:\n21: Μίμης Δομάζος\n21: Νίκος Χρηστίδης\n21: Τάσος Μητρόπουλος\nΗ μεγαλύτερη απόσταση της πρώτης από την τελευταία συμμετοχή:\n7540 μέρες: Τάσος Μητρόπουλος\n7512 μέρες: Μίμης Δομάζος\n7504 μέρες: Νίκος Νιόπλιας\n7477 μέρες: Θωμάς Μαύρος\n7373 μέρες: Γιώργος Κούδας\n7362 μέρες: Νίκος Χρηστίδης\nΈμεινε ελεύθερος ο Ηρακλής Γκιουρσάνης…\nΚατέληξε στον Ηρακλή\nΑπό την ΑΕΛ στην Αναγέννηση Καρδίτσας…\nΕργοτέλης: Συνεχίζεται χωρίς προβλήματα η προετοιμασία\nΠαναχαϊκή: Δηλώνει συμμετοχή στη Γ’ Εθνική ως 20/8\nΟλυμπιακοί Αγώνες: Οι ελληνικές συμμετοχές της ημέρας (5/8)\nΟλυμπιακοί Αγώνες: Αυτό είναι το σημερινό τηλεοπτικό πρόγραμμα των αγώνων (5/8)\nΟλυμπιακός Βόλου: Δικός του ο Οκάν Σουλεϊμάν\nΝέα φωτιά στο Μαρτίνο Φθιώτιδας (βίντεο)\nΗρακλής: «Εισιτήρια διαρκείας ποδοσφαίρου τώρα και ηλεκτρονικά»\nΟ Μάικ Ντ’ Αντόνι βοηθός rookie προπονητή στους Πέλικανς\nLa Liga: Πήρε δάνειο ύψους 2,7 δις ευρώ και άνοιξε τον δρόμο για τον Μέσι στην Μπαρτσελόνα\nΟλυμπιακοί Αγώνες: Έφτασε στη Βαρσοβία η Τσιμανούσκαγια\nΑνανέωση με Μπάρδα, ανακοίνωσε τα φιλικά\nΤην δική του γυναικεία ομάδα αποκτά ο Τύρναβος!\nΉρθε και ανακοινώθηκε από την ΑΕΛ\n«Εμπρός μαρς» για τον Φαλανιακό\nΈμεινε ελεύθερος κι ευχαριστεί ο Ηλίας Λαζαρίδης\nΈμεινε ελεύθερος κι ευχαριστεί…\nΑνανέωσε ο Καζάκης στον Κεραυνό Δρυμού\nΑνανεώσεις και έναρξη προετοιμασίας στην Αμπελιά\nΟ Φτεργιώτης αποχώρησε από τον Ροδιακό… (Pic)


Η Ουγγαρία σφραγίζει τα σύνορά της με την Κροατία | SDNA\nΗ Ουγγαρία σφραγίζει τα σύνορά της με την Κροατία\n16 Οκτωβρίου 2015, 17:33\nΤελευταία ανανέωση: 16 Οκτωβρίου 2015, 17:33\nΗ Ουγγαρία κλείνει απόψε τα σύνορά της με την Κροατία για την αντιμετώπιση του μεταναστευτικού. Η σφράγιση αναμένεται τα μεσάνυχτα.\nΟ Ούγγρος υπουργός Εξωτερικών Πέτερ Σιγιάρτο ανακοίνωσε στο πρακτορείο Reuters ότι η Ουγγαρία σφραγίζει απόψε τα μεσάνυχτα τα σύνορά της με την Κροατία για να αντιμετωπίσει τα μεταναστευτικά ρεύματα που κινούνται από τα Βαλκάνια προς την κεντρική Ευρώπη.\nΣυγκεκριμένα δήλωσε: «Το Εθνικό Υπουργικό Συμβούλιο Ασφαλείας αποφάσισε ότι από αύριο Σάββατο, η Ουγγαρία θα πρέπει να είναι σε θέση να εκπληρώσει τις δεσμεύσεις της ως προς τη συνθήκη Σένγκεν στα ουγγρική-κροατικά σύνορα. Με άλλα λόγια, θα κλείσουμε την πράσινη γραμμή των συνόρων από τα μεσάνυχτα.»\nΗ σφράγιση των συνόρων Ουγγαρίας - Σερβίας οδήγησε πολλούς μετανάστες να εισέλθουν στο έδαφος της Κροατίας, ώστε να φθάσουν είτε στην Ουγγαρία είτε στη Σλοβενία, τη μόνη πρώην γιουγκοσλαβική χώρα που ανήκει τόσο στην Ε.Ε., όσο και στη συνθήκη Σένγκεν.


Αναζητούν μηχανισμούς ελέγχου επιτήρησης και βιωσιμότητας του χρέους - CNN.gr\nΑναζητούν μηχανισμούς ελέγχου επιτήρησης και βιωσιμότητας του χρέους\nΗ τρίτη αξιολόγηση οδεύει, εκτός μεγάλου απροόπτου, για κλείσιμο. Νέα μέτρα δεν φαίνονται στον ορίζοντα, ενώ υπάρχει και η αίσθηση ότι και οι ευρωπαίοι κουράστηκαν -θέλουν να ξεμπερδεύουν με τα μνημόνια και την Ελλάδα. Αίσθηση που έγινε βεβαιότητα για τους έλληνες αξιωματούχους που βρέθηκαν στο Eurogroup της Δευτέρας.\nΔεν "ίδρωσε" ούτε το αυτί των ευρωπαίων όταν ενημερώθηκαν ότι θα χρειαστεί αναπροσαρμογή για το 2017 της πρόβλεψης για την ανάπτυξη. Κι' αυτό γιατί οι προβλέψεις για το 2017 εξακολουθούν να δείχνουν ανάκαμψη, ενώ η αναθεώρηση προς τα κάτω των στοιχείων για το 2016 θα φέρει μείωση της ανάπτυξης από το 1,8% στο, περίπου, 1,6%. Μείωση που δεν επηρεάζει σε τίποτα ούτε την φετινή υπεραπόδοση και το "μέρισμα" που θα δοθεί στο τέλος Νοεμβρίου, ούτε τους στόχους του 2018.\nΑυτό που απασχολεί, πλέον, τους ευρωπαίους αξιωματούχους, είναι ο μηχανισμός επιτήρησης της πορείας της ελληνικής οικονομίας προκειμένου να μην υπάρξει εκτροπή και διολισθήσει και πάλι σε δημοσιονομική κρίση η οικονομία. Παράλληλα, όπως δήλωσε και ο Γ. Ντάισελμπλουμ, ξεκινούν οι εργασίες επεξεργασίας ενός τρόπου, "που αποκαλούμε γαλλικό μηχανισμό, για να μπορούμε να υπολογίζουμε αν χρειάζεται περισσότερη ή λιγότερη ελάφρυνση χρέους, ανάλογα με τις επιδόσεις της ελληνικής οικονομίας".\nΟι ευρωπαίοι, δηλαδή, "αναζητούν" δυο μηχανισμούς που:\n- Ο πρώτος, θα επιτηρεί την ελληνική οικονομία, και\n- Ο δεύτερος, θα υπολογίζει την βιωσιμότητα του ελληνικού χρέους και ανάλογα με τους ρυθμούς ανάπτυξης θα παίρνονται μέτρα για ελάφρυνση του χρέους ή όχι.\nΣύμφωνα με ασφαλείς πληροφορίες το "μοντέλο" ελέγχου της οικονομίας θα είναι το επονομαζόμενο Post Program Monitor, και θα διαρκέσει δύο τουλάχιστον χρόνια, από το τέλος των μνημονίων (Αύγουστος 2018). Το Post Program Monitor δεν είναι ούτε νέο μνημόνιο (κανείς, άλλωστε, δεν το θέλει), ούτε προληπτική γραμμή στήριξης, ούτε, όμως, και "καθαρή έξοδος" (clean exit).\nΓια να αποφύγει την προληπτική γραμμή στήριξης η κυβέρνηση είναι υποχρεωμένη να δημιουργήσει ένα "μαξιλαράκι" ασφαλείας ύψους 9 με 10 δισ. ευρώ που μπορεί να θα χρησιμοποιηθούν σε μια αποτυχημένη έξοδο στις αγορές. Το Post Program Monitor, πάντως, βρίσκεται κοντά στη λογική της "καθαρής εξόδου" και γι' αυτό δεν φαίνεται να έχει (σημαντικές) αντιρρήσεις η κυβέρνηση. Μόνη υποχρέωση της χώρας θα είναι να τροφοδοτεί με στοιχεία τους θεσμούς οι οποίοι και θα κρίνουν αν και πότε η ελληνική οικονομία κινδυνεύει να παρεκτραπεί. Και μόνο τότε θα παρεμβαίνουν οι θεσμοί ζητώντας μέτρα ή μεταρρυθμίσεις. Αυτή η λύση, σε σχέση με τις υπόλοιπες, ευνοεί πολιτικά και την κυβέρνηση Τσίπρα, καθώς (σωστά) μπορεί να ισχυρίζεται ότι έβγαλε τη χώρα από τα μνημόνια χωρίς νέο χρηματοδοτικό πρόγραμμα, που πάντα φέρνει και "υποχρεώσεις", δηλαδή, μέτρα.\nΤην ίδια ώρα η κυβέρνηση προβαίνει στις κατάλληλες ενέργειες για να ξαναβγεί στις αγορές. Ο ΟΔΔΗΧ ετοιμάζει ανταλλαγή είκοσι ομολόγων συνολικού όγκου 29,7 δισ. ευρώ (που λήγουν από το 2023 έως το 2042) σε τέσσερα ή πέντε μεγάλα ομόλογα προκειμένου να βελτιώσει την ρευστότητά τους.\nΠΟΛΙΤΙΚΗ\t· EUROGROUP\t· ΤΡΙΤΗ ΑΞΙΟΛΟΓΗΣΗ\t· ΚΥΒΕΡΝΗΣΗ\t· ΜΝΗΜΟΝΙΟ


Προσπαθεί να συνθέσει το παζλ – ΟΝΗΣΙΛΟΣ\nΟΝΗΣΙΛΟΣ > Προσπαθεί να συνθέσει το παζλ\nΧρονικό περιθώριο ώς το τέλος της εβδομάδας έθεσε ο Ειδικός Σύμβουλος του ΓΓ του ΟΗΕ\nΟ ρόλος του κ. Έιντε στο παρόν στάδιο είναι να ακούει τους ηγέτες, αποτυπώνοντας το τι χρειάζονται και το τι θέλουν. Με τον τρόπο αυτό θέλει να κωδικοποιήσει πού τέμνονται οι θέσεις των δύο πλευρών, ώστε να βρεθούνε τρόποι που να γίνει ένας συνδυασμός τους\nΣυνέχιση της διαμεσολάβησης με πηγαινέλα σε Προεδρικό και κατεχόμενα, με στόχο να ληφθεί απόφαση για νέα Γενεύη μέχρι το τέλος της εβδομάδας ανήγγειλε ο Έσπεν Μπαρθ Έιντε, που είχε χθες χωριστές συναντήσεις με τον Πρόεδρο Αναστασιάδη και τον Μουσταφά Ακιντζί.\nΚατά τη χθεσινή συνάντηση με τον Πρόεδρο της Δημοκρατίας, σύμφωνα με πληροφορίες, συζήτησε την πιθανότητα μερικής διαφοροποίησης της πρότασής του για τη σύγκληση νέας Διάσκεψης στη Γενεύη, χωρίς όμως να αλλάζει η ουσία, που είναι να κλείσει το θέμα ασφάλειας και εγγυήσεων. Με ανάλογο τρόπο κινήθηκε και στα όσα επί τρεις ώρες συζητούσε με τον κατοχικό ηγέτη.\nΤο σημαντικό, ωστόσο, είναι ότι έθεσε ως χρονικό περιθώριο αυτού του πηγαινέλα το τέλος της εβδομάδας. Ο ρόλος του κ. Έιντε στο παρόν στάδιο είναι να ακούει τους ηγέτες, αποτυπώνοντας το τι χρειάζονται και το τι θέλουν. Με τον τρόπο αυτό θέλει να κωδικοποιήσει πού «τέμνονται» οι θέσεις των δύο πλευρών, ώστε να βρεθούνε τρόποι ώστε να γίνει ένας συνδυασμός τους.\nΟ Νορβηγός διπλωμάτης απέφυγε να τοποθετηθεί τι θα γίνει εάν δεν υπάρξει συμβιβαστική κατάσταση, λέγοντας ότι «τώρα προσπαθούμε να βρούμε συμβιβασμό ή μάλλον κοινό έδαφος, μια κοινή πλατφόρμα, διότι οι δύο πλευρές συμφωνούν ότι δεν υπάρχει λόγος να μεταβούν στη Γενεύη απλώς και μόνο για να μεταβούν στη Γενεύη, απλώς για να περάσουν κάποιες βδομάδες στη Γενεύη, δεν υπάρχει νόημα σε αυτό.\nΠρέπει να υπάρχει η αίσθηση ότι κάτι τέτοιο θα έχει την απαραίτητη κατάληξη σε όλη τη δουλειά που γίνεται για δύο χρόνια, συμπεριλαμβανομένων εκείνων των θεμάτων που μπορούν μόνο να συζητηθούν στην παρουσία των εγγυητριών».\nΗ εργασία των ΗΕ\nΗ διαδικασία καθοδηγείται από τους ηγέτες, η διεθνής διάσκεψη καθοδηγείται από τα ΗΕ, είναι ο ΓΓ του ΟΗΕ που συγκαλεί τη Διεθνή Διάσκεψη.\nΜέρος των καθηκόντων του κ. Έιντε και της ομάδας των ΗΕ είναι να χρησιμοποιήσουν όσο καλύτερα μπορούν τα δύο επίπεδα της διαδικασίας σε δικοινοτικό επίπεδο, που αφορά τη συζήτηση θεμάτων αποκλειστικά και μόνο από τις δύο πλευρές εδώ στην Κύπρο και υπάρχει πλήρης συμφωνία ότι αυτά θα λυθούν μόνο από τους Κυπρίους, χωρίς εγγυήτριες δυνάμεις, ξένους παράγοντες, ΗΕ ή ΕΕ.\nΥπάρχουν κι εκείνα τα ζητήματα που δεν μπορούν να λυθούν χωρίς τις εγγυήτριες δυνάμεις και την ΕΕ.\nΟι αναφορές στο Προεδρικό\n«Δεν έχουμε ολοκληρώσει», είπε ο κ. Έιντε, μετά τη συνάντησή του με τον κ. Αναστασιάδη. Υποστήριξε ότι υπάρχει κοινή θέληση για να προσπαθήσουν να βρουν οι δύο ηγέτες μια κοινή θέση. Ξεκαθάρισε και πάλι ότι η διαδικασία παραμένει καθοδηγούμενη από τους ηγέτες, λέγοντας ότι θα πρέπει να είναι δική τους η επιθυμία να πάνε στη Γενεύη.\nΟ Εκπρόσωπος του ΓΓ του ΟΗΕ βρίσκεται σε επαφή επίσης και με τις εγγυήτριες δυνάμεις, διότι η διάσκεψη για την Κύπρο είναι διεθνής διάσκεψη, υπό την αιγίδα των ΗΕ των οποίων ηγείται ο ΓΓ. Είπε ότι αισθάνεται πως οι ηγέτες θα ήθελαν να γίνει μια νέα Διεθνή Διάσκεψη, αλλά θέλουν επίσης να είναι βέβαιοι ότι κάτι τέτοιο θα είναι χρήσιμο.\nΤρεις ώρες στο ψευδοπροεδρικό\nΣτο ίδιο περίπου κλίμα κινήθηκε και στα κατεχόμενα στις δηλώσεις που έκανε. Υπάρχουν περιθώρια για μια συμφωνία, αλλά και πολιτικές διαφορές, δήλωσε ο κ. Έιντε μετά τη συνάντηση με τον κ. Ακιντζί. «Βλέπω ότι υπάρχει περιθώριο για να εξευρεθεί συμφωνία σε αυτό, αλλά υπάρχει ακόμη δρόμος για να διανυθεί. Γι’ αυτό δεν θέλω να προτρέχω σε συμπεράσματα».\nΚαι οι δυο ηγέτες έχουν δεσμευθεί σε δημόσιες δηλώσεις τους να διανύσουν το τελευταίο μίλι και να πάνε στη Γενεύη και μάλιστα σύντομα, ανέφερε ο κ. Έιντε, προσθέτοντας ότι υπάρχουν όμως εκκρεμή ζητήματα που παραμένουν όσον αφορά τη μεθοδολογία, «τόσο το πώς θα διοργανωθεί η Διάσκεψη, όσο και άλλες δραστηριότητες αλλά και το τι πρέπει να γίνει πριν πάμε εκεί».\nΗ εκ του σύνεγγυς διπλωματία θα συνεχιστεί, δήλωσε ο Ειδικός Σύμβουλος του ΓΓ, καθώς «και οι δύο πλευρές μου ζήτησαν ρητά να συνεχίσω και να προσπαθήσω να σμικρύνω τα εκκρεμή ζητήματα», λέγοντας ότι η δουλειά θα συνεχιστεί.\nΟ κ. Έιντε δεν είπε λέξη για το ποια είναι αυτά τα εκκρεμή ζητήματα και πότε θα μπορέσει να ανακοινωθεί μια συμφωνία. Παράλληλα, ανέφερε ότι γνωρίζει τι έχει γίνει, τι χρειάζεται να γίνει και πώς τα διαφορετικά θέματα σχετίζονται μεταξύ τους. «Υπάρχουν όμως θέματα αλληλουχίας και λεπτομερειών, ποια διαφορετικά θέματα θα συζητηθούν και σε ποιο σημείο θα συζητηθούν στη Γενεύη. Θα πρέπει να πω ότι αυτά μοιάζουν με λεπτομέρειες, αλλά πίσω από αυτές υπάρχουν πολιτικές διαφορές τις οποίες και σεβόμαστε».\nΕρωτηθείς εάν έχει πρόταση για τη μεθοδολογία, ο Έσπεν Μπαρθ Έιντε απάντησε λέγοντας ότι πρόκειται για μια διαδικασία της οποίας ηγούνται οι ηγέτες και αυτό που ο ίδιος κάνει είναι να ακούει με λεπτομέρεια το τι οι ηγέτες λένε, τις δικές τους προτάσεις και να προσπαθεί μετά να δει εάν μπορούμε να βρούμε κοινό έδαφος. «Εάν βρεθεί κοινό έδαφος στο τέλος της ημέρας, αυτό θα το έχουν κατορθώσει οι ηγέτες. Εγώ προσπαθώ να τους βοηθήσω να φτάσουν εκεί.\nΣτην ερώτηση, εάν όλα πάνε καλά μέχρι το τέλος της εβδομάδας, πότε είναι πιθανό να συγκληθεί η Διάσκεψη, ο κ. Έιντε απάντησε ότι αυτό είναι ένα από τα πράγματα που συζητούν, αλλά δεν είναι το κύριο πρόβλημα.


Terra Pontus: ποταμός Χαρσιώτης #2\nποταμός Χαρσιώτης #2\nπρώτη δημοσίευση Σεπτέμβριος 2016\n➤ δεύτερη ανάρτηση για τον ποταμό Χαρσιώτη & Κάνι.\nΘα παραθέσουμε τις αναφορές για τα ποτάμια αυτά από την εργασία του Γ. Θ. Κανδηλάπτη "γεωγραφικόν και ιστορικόν λεξικόν της Χαλδίας". Στο ίδιο βιβλίο ο Κανδηλάπτης αναφέρεται σε κάποιο χωριό-οικισμό, το…\n➤ "Κιοπρού-παchίν (το). της Αρδάσης, σταθμός ταχυδρ. και χωρίον εν τη περιοχή του ποταμίου Ζύγανας, όθεν η αμαξιτή οδός εις Τραπεζούντα." Στο ίδιο μέρος αναφέρεται και ο Ανανίας Νικολαϊδης στην 2η σελίδα της προηγούμενης μας ανάρτησης για τον Χαρσιώτη.\n➤ έχουμε μια ιδιαίτερη συμπάθεια για τα παλιά χάνια-πανδοχεία της περιοχής του Πόντου και μακάρι να γινόταν από τους νέους μας μια διπλωματική εργασία επί του θέματος. Μερικά από αυτά είναι γνωστά και από τις μουσικές μας, π.χ. τ’ Αρμαλού το χάν πάνω στο δρόμο Τσεβιζλούκ - Λαραχανή - Κρώμνη.\n➤ τα χάνια αυτά ήταν ο τελευταίος σταθμός από Αργυρούπολη προς Τραπεζούντα στην δύσκολη πορεία για την ανάβαση της Ζύγανας. Αντιθέτως, ήταν αυτά που ξεκούραζαν ανθρώπους και ζωντανά στην δύσκολη κατάβαση του βουνού με προορισμό την Αργυρούπολη – Ερζερούμ. Ο Θεόφιλος Ντέϋρολ στο βιβλίο του "1870 - ταξίδι στον Πόντο και την Αρμενία" μάλλον σ’ αυτά τα χάνια αναφέρεται - στην 2η ανάρτηση μας εδώ . Ακόμα και σήμερα η περιοχή αυτή βρίθει από σύγχρονα καταστήματα εστίασης και ξεκούρασης. Υπάρχει και κάποια παλαιά γέφυρα που κατά πάσα πιθανότητα είναι αυτή που έδωσε το όνομα στην περιοχή. Τώρα σχεδόν έχει καλυφθεί από τα νερά του φράγματος.\nαναρτήθηκε στις 08:51\nετικέτες Ζύγανα, Θεόφιλος Ντέϋρολ, ιστορία, πατριδογνωσία, ποτάμια


Ανταλλακτικά VW (Volkswagen) Passat, Maganiotis.gr\nΑνταλλακτικά Αυτοκινήτων VW (Volkswagen) Passat\nΜήπως τα ανταλλακτικά VW (Volkswagen) Passat σας χρειάζονται αντικατάσταση; Χρειάζεστε μια πρόταση που να συνδυάζει οικονομικό όφελος και αξιοπιστία; Η δική μας οικονομική και αξιόπιστη πρόταση για τα ανταλλακτικά VW Passat σας: Επισκεφθείτε το maganiotis.gr και επιλέξτε από μια μεγάλη ποικιλία σε ανταλλακτικά VW Passat γνήσια – μεταχειρισμένα ή ημιτασιόν – καινούργια για το δικό σας VW Passat.\nΤο Volkswagen Passat είναι ένα μεγάλο οικογενειακό αυτοκίνητο που διατίθεται στην αγορά από τη γερμανική αυτοκινητοβιομηχανία Volkswagen σε έξι γενιές σχεδιασμού από το 1973. Μεταξύ του Volkswagen Golf / Volkswagen Jetta και του Volkswagen Phaeton στο τρέχον line-up των μοντέλων της Volkswagen, το Volkswagen Passat και τα παράγωγά του έχουν ονοματιστεί ποικιλοτρόπως ως Dasher, Santana, Quantum, Magotan, Corsar και Carat. Οι διαδοχικές γενιές του Passat φέρουν τις εσωτερικές ονομασίες της VW Β1, Β2, κλπ.\nΤο 2008, η Volkswagen επέκτεινε τη γκάμα της με το λανσάρισμα του Passat CC, μιας έκδοσης "τετράθυρου coupe" του Passat.


Επιστρατεύοντας τα Over… - betfootball.gr\nΕπιστρατεύοντας τα Over…\nSouthern 23/10/18 - 16:16\nΟύτε που… ακουμπήσαμε χθες με το θησαυρό να αποδεικνύεται… άνθρακες και από το σημερινό κουπόνι δεν προκύπτουν αξιόλογα σημεία. Γι’ αυτό θα καταφύγουμε σε δύο δυνατά Over, ώστε να βγάλουμε μία τριάδα της προκοπής.\nΗ Γιουνγκ Μπόις είναι… δυναμίτης στην έδρα της, έχοντας και το αβαντάζ του συνθετικού τερέν. Στο «Wankdorf» σκοράρει με χαρακτηριστική ευκολία (βρήκε δίχτυα στα 21 από τα 22 πιο πρόσφατα παιχνίδια της εκεί) και για τη Βαλένθια δεν θα είναι τόσο απλό το πράγμα απόψε. Οι «νυχτερίδες» απογοητεύουν φέτος, καθώς το γκολ έχει γίνει εξαιρετικά δύσκολη υπόθεση χωρίς τον περσινό πρώτο τους σκόρερ Ζάζα. Φυσιολογικά, κόντρα στην ελλιπέστατη άμυνα και τον δεύτερο κίπερ της Γιουνγκ Μπόις, θα βρουν τις ευκαιρίες για να σκοράρουν και το Over στο 1,91 αποτελεί επιλογή.\nΝτονκάστερ και Σάντερλαντ μας έχουν συνηθίσει σε αρκετά θεαματικά ματς φέτος. Ομάδες που σκοράρουν αλλά έχουν και τα… θέματά τους στην άμυνα αμφότερες, αναμένουμε ένα ανοιχτό παιχνίδι με πολλές φάσεις και πολλά γκολ. Ζητάμε τουλάχιστον 3 και ποντάρουμε στο Over 2,5 και εδώ, το οποίο βρίσκουμε στο 1,92.\nΤο πήραν απόφαση στην Πόρτσμουθ πως αν θέλουν άνοδο πρέπει να κερδίζουν και εντός έδρας. Η Μπέρτον έρχεται από το πρώτο της «διπλό» για φέτος, το οποίο πέτυχε κόντρα στην αποδεκατισμένη Πλίμουθ, αλλά κάθε αγωνιστική δεν είναι του… Αϊ Γιαννιού. Η νίκη της Πόρτσμουθ προσφέρεται στο 1,75.\nΗ ΠΡΟΤΑΣΗ ΤΗΣ ΤΡΙΤΗΣ (23/10)\nΓΙΟΥΝΓΚ ΜΠΟΪΣ – ΒΑΛΕΝΘΙΑ (19.55) Over 2,5 1,91\nΝΤΟΝΚΑΣΤΕΡ – ΣΑΝΤΕΡΛΑΝΤ (21.45) Over 2,5 1,92\nΠΟΡΤΣΜΟΥΘ – ΜΠΕΡΤΟΝ (21.45) 1 1,75


Το Ladylike.gr σε συνεργασία με το e-zwdia.gr γράφουν κάθε μέρα τι προβλέπουν τα ζώδια για εσάς. Τι λένε τα ζώδια σήμερα, 16 Νοεμβρίου;\nΗ διάθεσή σου ανεβαίνει στην διάρκεια της ημέρας καθώς νιώθεις την αυτοπεποίθηση και τον δυναμισμό να αυξάνονται. Μπορείς να έρθεις σε επαφή με πρόσωπα από το κοντινό περιβάλλον για να περάσεις όμορφα και να διασκεδάσεις. Το χιούμορ και το κέφι που σε διακρίνει σε καθιστούν πρωταγωνιστή.\nΟ συναισθηματισμός που σε διακατέχει μετά το μεσημέρι σε οδηγεί στην οικογένεια και στο περιβάλλον που νιώθεις ασφάλεια. Οι συζητήσεις με οικεία πρόσωπα σε βοηθούν να ξεφύγεις από την κυκλοθυμία και να νιώσεις αυτοπεποίθηση. Η ψυχολογία σου ανεβαίνει και οι συζητήσεις σε βοηθούν να ξεφύγεις από σκαμπανεβάσματα και ξεσπάσματα.\nΜπαίνεις σε μία εσωτερική διεργασία καθώς επιδιώκεις να απομονωθείς από όλους και να επικεντρωθείς σε σκέψεις που αφορούν το παρελθόν και τραύματα που έρχονται στην επιφάνεια. Προσοχή στην καθημερινότητα καθώς τα λάθη μπορεί να σε εκθέσουν λόγω της απροσεξίας σου.\nΗ διάθεση να επικοινωνήσεις με φιλικά πρόσωπα κυριαρχεί γι’ αυτό επιδιώκεις να βρίσκεσαι σε παρέες που μπορείς να εκφράσεις τις απόψεις και τις πρωτότυπες ιδέες σου. Προσοχή σε αλαζονικές συμπεριφορές που θα ενοχλήσουν και θα δημιουργήσουν ένταση σε όποιο περιβάλλον και αν βρεθείς.\nΈχεις τη δυνατότητα να επικεντρωθείς σε σχέδια και συζητήσεις στο ευρύτερο κοινωνικό περιβάλλον καθώς είναι σημαντικό για εσένα να εξελιχθείς και να πετύχεις. Φρόντισε όμως να μην είσαι σκληρός και απόλυτος στις ιδέες σου καθώς αυτό θα ενοχλήσει έντονα.\nΜην επιτρέψεις στο άγχος της ημέρας να σε κυριεύσει και να επηρεάσει την ψυχολογία σου. Εν μέσω πολλών υποχρεώσεων μπορείς να περάσεις όμορφα και να βρεις τα κατάλληλα πρόσωπα που θα σε βοηθήσουν να εκφράσεις όλα αυτά που κουβαλάς μέσα σου και μπορεί να σε ταλαιπωρούν.\nΑυτό που κυρίως σε ικανοποιεί είναι να επικοινωνήσεις με τους γύρω σου και να ισορροπήσεις σχέσεις που πιθανόν έχουν περάσει από σαράντα κύματα το προηγούμενο διάστημα. Προσοχή μόνο γιατί η υποχωρητικότητα δεν αφήνει περιθώρια για να καλύψεις και τις δικές σου ανάγκες.\nΗ ανάγκη να ισορροπήσεις τις σημαντικές σχέσεις της ζωή σου είναι έντονη και αυτό σε οδηγεί σε πιθανούς συμβιβασμούς που δεν σε καλύπτουν. Μπορείς όμως να συζητήσεις και να δείξεις ποιες είναι οι πραγματικές σου προθέσεις και τι είναι αυτό που σε καλύπτει. Να είσαι βέβαιος ότι θα βρεις ανταπόκριση.


Comics in Greece: Έρχεται solo ταινία για τον Black Adam!\nΣύμφωνα με τις τελευταίες πληροφορίες, η ταινία Shazam που προοριζόταν για πρεμιέρα το 2019 θα χωριστεί σε 2 ταινίες και η μία απ αυτές θα είναι η σόλο ταινία του μεγάλου του εχθρού, Black Adam, τον οποίον θα υποδύεται ο Dwayne “The Rock” Johnson.\nΟ λόγος πίσω απ αυτή την απόφαση είναι ότι προφανώς θέλουν να εκμεταλλευτούν την μεγάλη ιστορία του Black Adams στα comics της DC και να μην τον παρουσιάσουν βιαστικά και τσαπατσούλικα σαν ακόμη έναν villain του σωρού.\nΞέρω ότι στην Αμερική όπου η δημοτικότητα του Dwayne “The Rock” Johnson χτυπάει κόκκινα η σόλο ταινία Black Adam είναι φοβερό νέο. Εσείς πως νιώθετε γι αυτό; Ήταν έξυπνη κίνηση της DC να δώσει στον Black Adam δικιά του ταινία και γιατί;\nΑναρτήθηκε από Stratos Chouvardas στις 1:08 μ.μ.\nΕτικέτες Black Adam, DC, Shazam


Ευχαριστούμε πολύ... καληνύχτα σας! - ΘΡΙΑΣΙΟ\n22 Ιανουαρίου 2018, 02:41\nΑρχική / ΑΠΟΨΕΙΣ / Ευχαριστούμε πολύ… καληνύχτα σας!\nΕυχαριστούμε πολύ… καληνύχτα σας!\n21 Φεβρουαρίου 2017\tΑΠΟΨΕΙΣ, ΕΛΛΑΔΑ, ΟΙΚΟΝΟΜΙΑ\nΕ, λοιπόν αυτά τα Eurogroup που επί μήνες… σέρνονται και προηγούνται των τελικών συμφωνιών της ελληνικής κυβέρνησης με τους εταίρους, θυμίζουν όλο και περισσότερο φοιτητικές εκλογές. Εκεί που όλοι θεωρούν εαυτόν νικητή. Όλοι έχουν κερδίσει και κανείς δεν χάνει. Αποτέλεσμα; Ο ολοένα και μεγαλύτερος εκφυλισμός των νεολαιών και η διάλυση των πανεπιστημίων. Έτσι και στα Eurogroup!\nΤι έγινε χθες; Συμφώνησαν να συνεχίσουν να συζητούν. Όλα έπεσαν στο τραπέζι. Και θετικές εντυπώσεις και πρόοδος της ελληνικής πλευράς και εκτιμήσεις για σημαντική ανάπτυξη της οικονομίας και βεβαίως δρόμος που πρέπει να διανυθεί καθώς πρέπει να γίνουν πολλά ακόμα και ανάγκη για περαιτέρω μεταρρυθμίσεις σε φορολογικό και ασφαλιστικό στη γραμμή του ΔΝΤ και περιθώρια για διορθωτικές κινήσεις αν επιτευχθούν οι δημοσιονομικοί στόχοι και βιωσιμότητα του Χρέους και επαρκής η ρευστότητα της οικονομίας οπότε δεν χρειάζονται τώρα δόσεις και πολιτικού χαρακτήρα η συζήτηση για το πλεόνασμα και και και… Όλα μέσα, όλοι καλύπτονται.\nΚαι η ελληνική κυβέρνηση να μπορεί να ισχυρίζεται ότι έχει κάνει σημαντική πρόοδο και είναι ένα βήμα από τη συμφωνία, συνεχίζοντας ωστόσο τη διαπραγμάτευση, άρα δεν έχει ακόμα ενδώσει στις… κόκκινες γραμμές. Και οι εταίροι, όπως και το ΔΝΤ παίρνουν τα μέτρα που ζητούν, χωρίς ακόμη να ολοκληρώνουν τη συμφωνία, άρα δεν χαρίζονται στην Ελλάδα την οποία οδηγούν στον… ορθό δρόμο της δημοσιονομικής ομαλότητας. Έτσι όλα τα κοινοβούλια, όλες οι κοινωνίες και στην Ελλάδα και στην αλλοδαπή, παίρνουν αυτό που υποτίθεται ότι ζητούν.\nΌλοι ευχαριστημένοι λοιπόν και όλοι στη γραμμή τους. Συγκλίνοντας όμως ταυτόχρονα. Για το καλό μας… Τους ευχαριστούμε πολύ! Τώρα μπορούμε να πηγαίνουμε ήσυχοι για ύπνο. Χωρίς εφιάλτες… Άλλωστε δεν χρειαζόμαστε πλέον να κοιμηθούμε για να ζούμε εφιάλτη. Τον βιώνουμε καθημερινά. Γιατί όλο αυτό το θέατρο που παίζεται από την ελληνική πλευρά αλλά και από τους εταίρους, όλα αυτά τα προσχήματα για να ικανοποιείται η διγλωσσία και εδώ αλλά και στις ξένες πρωτεύουσες, έχουν ένα πολύ μεγάλο ζημιωμένο. Τον ελληνικό λαό ο οποίος βιώνει καθημερινά στο πετσί του το κόστος των διαπραγματευτικών επιτευγμάτων και των κυρίων Τσίπρα και Τσακαλώτου αλλά και των κυρίων Ντάισελμπλουμ, Σόιμπλε κλπ.\nΔυστυχώς ωστόσο βρισκόμαστε σε μία εντελώς μειονεκτική θέση, από την οποία ελάχιστα μπορούμε να περιμένουμε. Ας ελπίσουμε τουλάχιστον ότι όλο αυτό το πανηγύρι δεν θα διαρκέσει πολύ και ότι δεν θα χρειαστεί για μία ακόμα φορά να φτάσουμε στο σημείο να έχει ήδη ξεπεραστεί και χρονικά αλλά και σε ό,τι αφορά τις προαπαιτούμενες δράσεις η ολοκλήρωση της αξιολόγησης, ώστε να εμπλακούμε σε ένα νέο κύκλο απαιτήσεων πριν ακόμα υλοποιηθούν οι εκκρεμούσες. Όπως ακριβώς συμβαίνει δύο χρόνια τώρα…\nΠροηγούμενο Υπερπολυτελή γιοτ στα ναυπηγεία του Περάματος και της Ελευσίνας\nΕπόμενο Στην Ελευσίνα το πρώτο φεστιβάλ ευεξίας και τέχνης


ΝΙΚΟΣ ΘΕΜΕΛΗΣ – Για μια συντροφιά ανάμεσα μας – ΒΙΒΛΙΑ ΚΑΙ ΞΕΡΟ ΨΩΜΙ\nΕίναι λοιπόν το “Για μια συντροφιά ανάμεσα μας” του Ν. Θέμελη. Μια και είχα διαβάσει την τριλογία, και μου είχε αρέσει πολύ, είχα υψηλές προσδοκίες. Όμως απογοητεύτηκα. Αυτό το βιβλίο μου φάνηκε πολύ σύντομο, ότι ο συγγραφέας ήθελε να ξεπετάξει ένα βιβλίο και δεν το δούλεψε πολύ. Το ιστορικό υπόβαθρο ειδικά που στα άλλα βιβλία του ήταν πλούσιο, σε αυτό είναι πολύ περιορισμένο. Οι ήρωες δε, δεν αναπτύσσονται δεν είσαι σίγουρος ότι τους ξέρεις παρόλο που είναι αρκετά προβλέψιμοι και κλισαρισμένοι. Ναι, αυτό είναι: δεν είναι ήρωες αυτοί αλλά καρικατούρες, στερεότυπα μιας εποχής που γίνονταν μεγάλες ανακατατάξεις στην Ευρώπη. Τώρα σταματάω, θα συνεχίσω αργότερα γιατί ήρθε η Μαρία. Καλά Χριστούγεννα σε όλους!\nΝέα Εργασία Previous\nΕΥΓΕΝΙΑ ΦΑΚΙΝΟΥ – Η Μέθοδος Της Ορλεάνης Next\n27/12/2005 at 12:27\n09/08/2006 at 19:20


Ευχές Δημάρχου Θηβαίων στον νεαρό αθλητή Motocross Λευτέρη Παπαδάκη για τη συμμετοχή του σε Παγκόσμιο Πρωτάθλημα – Δήμος Θήβας\nΕύχομαι Καλή Επιτυχία και Δύναμη στον Θηβαίο νεαρό αθλητή motocross Λευτέρη Παπαδάκη για τη συμμετοχή του στο Παγκόσμιο Πρωτάθλημα F.I.M mx junior cup που θα διεξαχθεί στην περιοχή του Trentino της Ιταλίας 13-14 Ιουλίου.\nΗ σκέψη και η θετική μας ενέργεια θα είναι μαζί του. Καλή επιτυχία Λευτέρη! Συγχαρητήρια στη ΛΕ.ΜΟ.Θ και στην Α.Μ.ΛΕ.X (Aθλητική Μοτοσικλετιστική Λέσχη Χαλκίδας) που στηρίζουν τον αθλητή και συνεργάζονται για την ανάδειξη και προώθηση νέων αθλητών καθώς και στους οικείους του.\nΝεότερο ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΥΠΟΒΟΛΗΣ ΠΡΟΣΦΟΡΩΝ ΓΙΑ ΤΗΝ ΠΡΟΜΗΘΕΙΑ ΕΙΔΩΝ ΤΡΟΦΙΜΩΝ\nΠαλαιότερο Απαγόρευση κυκλοφορίας οχημάτων και πεζών λόγω κινδύνου εκδήλωσης πυρκαγιάς σε Μοσχοπόδι, Αγ. Τριάδα και Κιθαιρώνα Δήμου Θηβαίων 26 & 27/6


3η συναυλία για Florence + The Machine στην Αθήνα | Typosthes\nΠΟΛΙΤΙΣΜΟΣ 18/07/2019 18:10\n3η συναυλία για Florence + The Machine στην Αθήνα\nΜετά τα δύο sold out - Πότε αρχίζει η προπώληση για την νέα συναυλία\nΟι Florence + The Machine προσθέτουν μια νέα 3η και τελευταία συναυλία στην Αθήνα. Η μπάντα θα εμφανιστεί στις 21 Σεπτεμβρίου στο Κλειστό Ολυμπιακό Γήπεδο Γαλατσίου. Η προπώληση εισιτηρίων για την τρίτη και τελευταία συναυλία των Florence + The Machine στο Κλειστό Ολυμπιακό Γήπεδο Γαλατσίου στις 21 Σεπτεμβρίου, θα ξεκινήσει τη Δευτέρα 22 Ιουλίου στις 11:00 ώρα Ελλάδος (10:00 CET).\nΕίσοδος: Ορθίων: 48 ευρώ, Καθημένων: 53 ευρώ. Προπώληση: www.viva.gr και www.public.gr . Ένα ευρώ (1 ευρώ) από κάθε εισιτήριο θα δίνεται στους Γιατρούς Χωρίς Σύνορα.\nΗ Florence είναι η καλλιτέχνης, που σέβεται τον Nick Cave, την Patti Smith, την Pj Harvey. Η μουσική της σημάδεψε τον καταληκτικό κύκλο της δημοφιλέστερης τηλεοπτικής σειράς «Game of Thrones» και μας έκανε να νιώσουμε σαν τη «Jenny of Oldstones», να συμφιλιωθούμε με τις απώλειες και τα φαντάσματά μας. Η ίδια χορογράφησε μαζί με τον διάσημο χορογράφο Akram Khan το βιντεοκλίπ «Big God». Είναι η καλλιτέχνης, που μας προσφέρει τον καλύτερο τρόπο να αποχαιρετήσουμε το καλοκαίρι του 2019, μαζί της, στις 19 Σεπτεμβρίου, στο Ηρώδειο, με τραγούδια που αγαπάμε πολύ\nlorence + The Machine


Με τη μαγκιά σας, για την περηφάνια μας! - OMONOIA24.COM\nΤο «χτύπημα» του κορωνοϊού στην ΟΜΟΝΟΙΑ, με δύο ποδοσφαιριστές να είναι θετικοί και να μην είναι σε θέση να ενισχύσουν την προσπάθεια της ομάδας στον αυριανό επαναληπτικό με τον Ολυμπιακό Πειραιώς, είναι κάτι που στεναχώρησε όλους στον σύλλογο. Την ίδια ώρα όμως, οι συμπαίκτες τους παρουσιάζονται αποφασισμένοι και πεισμωμένοι να τα δώσουν όλα για την ανατροπή. Να τους αφιερώσουν μια τεράστια επιτυχία. Δύσκολο μεν, ακατόρθωτο όχι. Ειδικά με τη νοοτροπία που έχει περάσει στην ομάδα ο Μπεργκ, τους παίκτες νικητές!\nΗ προετοιμασία της ΟΜΟΝΟΙΑΣ ολοκληρώνεται με προπόνηση στο ΓΣΠ, που θα αρχίσει στις 20:30. Μισή ώρα νωρίτερα θα παραθέσει συνέντευξη Τύπου ο Μπεργκ. Ο Νορβηγός προπονητής έχει έτοιμο το πλάνο της ανατροπής και προσδοκεί ότι θα του βγει και οι παίκτες του θα ανταποκριθούν στο μέγιστο βαθμό. Γνωρίζει και ο ίδιος όπως και όλοι στην ομάδα ότι, με ένα γκολ η ΟΜΟΝΟΙΑ είναι μέσα στο παιχνίδι της πρόκρισης.\nΤι θα χρειαστεί αύριο; Αφοσίωση στο πλάνο, καθαρό μυαλό, συγκέντρωση και αποτελεσματικότητα. Όλα αυτά, σε συνδυασμό με τη μαγκιά των ποδοσφαιριστών, η ΟΜΟΝΟΙΑ μπορεί να ελπίζει σε ανατροπή όσο δύσκολο κι αν φαντάζει. Με τη μαγκιά τους οι παίκτες, θα θελήσουν να δώσουν ακόμη μεγαλύτερη περηφάνια στο οικοδόμημα της ΟΜΟΝΟΙΑΣ, να βγάλουν ξανά στους δρόμους τον Πράσινο Λαό! Στο ποδόσφαιρο τίποτα δεν μπορεί να είναι ξοφλημένο πριν το τελευταίο σφύριγμα του διαιτητή. Γι’ αυτό και η ΟΜΟΝΟΙΑ θα διεκδικήσει τις πιθανότητές της. ΜΠΟΡΕΙ!


Μέντα και δεντρολίβανο τονώνουν τη μνήμη – HealthPost.gr\nΕάν θέλετε να τονώσετε τη μνήμη σας ίσως χρειάζεστε λίγο τσάι μέντας και το άρωμα του δεντρολίβανου, σύμφωνα με δύο νέες μελέτες.\nΑντιθέτως, αν θέλετε να χαλαρώσετε το μυαλό σας, πιείτε χαμομήλι και μυρίστε λεβάντα, συνιστούν οι επιστήμονες από το Πανεπιστήμιο Northumbria που τις πραγματοποίησαν.\nΌπως είπαν ο καθηγητής Ψυχολογίας δρ Μαρκ Μος και οι συνεργάτες του στο Ετήσιο Συνέδριο της Βρετανικής Ψυχολογικής Εταιρείας (BPS 2016), στην πρώτη μελέτη εξέτασαν τις επιδράσεις διαφόρων ροφημάτων σε 180 εθελοντές, οι οποίοι πριν τα καταναλώσουν συμπλήρωσαν ερωτηματολόγια αξιολόγησης της ψυχικής διάθεσής τους.\nΕίκοσι λεπτά μετά την κατανάλωση, οι εθελοντές υποβλήθηκαν σε τεστ μνήμης και νοητικών δεξιοτήτων, και στη συνέχεια συμπλήρωσαν πάλι ερωτηματολόγια ψυχικής διάθεσης.\nΌπως διαπίστωσαν οι ερευνητές, όσοι ήπιαν ρόφημα μέντας παρουσίασαν βελτίωση στην μακροπρόθεσμη και την ενεργή μνήμη, καθώς και στην εγρήγορση.\nΑντίστοιχα, το ρόφημα χαμομηλιού φάνηκε να επιβραδύνει τη μνήμη και την ταχύτητα της σκέψης (επομένως είναι ό,τι πρέπει για καλό ύπνο το βράδυ).\n«Η εκ διαμέτρου αντίθετη δράση αυτών των βοτάνων συνάδει με τις ιδιότητες που παραδοσιακά τους προσδίδονται», δήλωσε ο δρ Μος.\n«Τα ευρήματά μας υποδηλώνουν ότι η χρήση τους θα μπορούσε να παράσχει οφέλη σε περιπτώσεις όπου απαιτείται οξύνοια και μέγιστη μνήμη», όπως λ.χ. συμβαίνει στους μαθητές που σύντομα θα αρχίσουν σχολικές εξετάσεις.\nΗ δεύτερη μελέτη πραγματοποιήθηκε σε 150 εθελοντές ηλικίας άνω των 65 ετών, οι οποίοι υποβλήθηκαν σε διάφορα τεστ μνήμης και νοητικών δεξιοτήτων σε δωμάτια που μύριζαν δεντρολίβανο, λεβάντα ή είχαν ουδέτερη μυρωδιά.\nΤα αρώματα των βοτάνων είχαν διασκορπιστεί στο αέρα μέσω συσκευών αρωματισμού, στις οποίες είχαν προστεθεί λίγες σταγόνες από τα έλαιά τους.\nΟι εθελοντές που μύριζαν το άρωμα του δεντρολίβανου παρουσίασαν βελτίωση στην προοπτική μνήμη τους, δηλαδή στην ικανότητα να θυμούνται ένα γεγονός που θα συμβεί λίγο αργότερα και να θυμούνται να κάνουν κάτι μία δεδομένη χρονική στιγμή.\nΕπιπλέον, το δεντρολίβανο αύξανε σημαντικά την εγρήγορσή τους.\nΑντίστοιχα, το άρωμα της λεβάντας αύξανε σημαντικά την ηρεμία και το αίσθημα ευχαρίστησης που ένιωθαν.\nΕπιβλαβης η χρήση κάνναβης στην εφηβεία\nΜήπως το παιδί σας κάθεται σε θέση W;\nΘεράπευσαν συμπτώματα του συνδρόμου Down σε ποντίκια\nH ζάχαρη δε βλάπτει μόνο τη σιλουέτα… αλλά και τον εγκέφαλό μας\nBe the first to comment on "Μέντα και δεντρολίβανο τονώνουν τη μνήμη"


ΠΟΔήΛΑΤΟ: Οι πολεμικές επιχειρήσεις(1821-1827)\nΤον Φεβρουάριο του 1821 ο Αλέξανδρος Υψηλάντης κηρύσσει την Επανάσταση στη Μολδοβλαχία. Στρατολογεί νέους, συγκροτεί τον Ιερό Λόχο, αλλά χάνει τη μάχη στο Δραγατσάνι και η επαναστατική αυτή κίνηση τερματίζεται.\nΤον Μάρτιο του 1821 ξεκινά η Επανάσταση στην Πελοπόννησο και αμέσως μετά στην Ανατολική Στερεά. Ταυτόχρονα ξεσηκώνονται τα νησιά του Αιγαίου (κυρίως η Ύδρα, οι Σπέτσες, τα Ψαρά και η Σάμος) και συμμετέχουν αποφασιστικά στην Επανάσταση. Ο αγώνας των νησιών δημιουργεί προβλήματα στον οθωμανικό στόλο, που απαντά με την καταστροφή τριών από αυτά: της Χίου, της Κάσου και των Ψαρών.\nΤα επαναστατικά μέτωπα στη Στερεά, τη Θεσσαλία, την Ήπειρο, τη Μακεδονία και την Κρήτη πληθαίνουν. Οι πολυάριθμες όμως οθωμανικές δυνάμεις που βρίσκονται στις περιοχές αυτές καταπνίγουν γρήγορα τις εξεγέρσεις. Σύντομα η Επανάσταση περιορίζεται στην Πελοπόννησο, τη Στερεά Ελλάδα και σε νησιά του Αιγαίου.\nΟι προσπάθειες των επαναστατημένων Ελλήνων επικεντρώνονται στην πολιορκία και την κατάληψη των φρουρίων όπου καταφεύγουν οι Οθωμανοί για να αμυνθούν. Παράλληλα προσπαθούν να αποκρούσουν τις οθωμανικές εκστρατείες από στεριά και θάλασσα και να διατηρήσουν τα πρώτα εδάφη που καταλαμβάνουν σε περιοχές της Ρούμελης (Στερεά) και του Μοριά (Πελοπόννησος).\nΜέχρι το 1824 η Επανάσταση έχει εδραιωθεί κυρίως στη Στερεά Ελλάδα και στην Πελοπόννησο. Στις αρχές του 1825, όμως, η οθωμανική Πύλη αποφασίζει να αντιμετωπίσει οριστικά τους Έλληνες με τη βοήθεια των αιγυπτιακών στρατευμάτων. Σύμφωνα με το σχέδιο, ο Κιουταχής εκστρατεύει εναντίον της Ρούμελης και ο Ιμπραήμ εναντίον της Πελοποννήσου.\nΤον Δεκέμβριο της ίδιας χρονιάς τα αιγυπτιακά στρατεύματα ενισχύουν τα τουρκικά και ο Ιμπραήμ αναλαμβάνει την αρχηγία της πολιορκίας. Η θέση των κατοίκων της πόλης δυσκολεύει ακόμη περισσότερο. Χωρίς τροφή και πολεμοφόδια αναγκάζονται τελικά σε ηρωική Έξοδο τον Απρίλιο του 1826.\nΟι Οθωμανοί κυριαρχούν πια σε ολόκληρη τη Ρούμελη. Οι Πελοποννήσιοι διατηρούν ορισμένες εστίες αντίστασης, όμως η Επανάσταση βρίσκεται σε κρίσιμη φάση.\n◾ Μάχη στην Αλαμάνα (Αθανάσιος Διάκος).\n◾ Μάχη στη Γραβιά (Οδυσσέας Ανδρούτσος).\n◾ Κατάληψη της Τριπολιτσάς (Θεόδωρος Κολοκοτρώνης).\n◾ Μάχη στα Δερβενάκια (Θεόδωρος Κολοκοτρώνης).\n◾ Καταστροφή της Χίου.\n◾ Πυρπόληση ναυαρχίδας (Κωνσταντίνος Κανάρης).\n◾ Μάχη στο Καρπενήσι (Μάρκος Μπότσαρης).\n◾ Ναυμαχία στον κόλπο του Γέροντα (Ανδρέας Μιαούλης).\n◾ Καταστροφή των Ψαρών.\n◾ Καταστροφή της Κάσου.\n◾ Πολιορκία και πτώση του Μεσολογγίου (1825-1826).\n◾ Μάχη στη Σφακτηρία.\n◾ Μάχη στους Μύλους.\n◾ Πολιορκία και παράδοση της Ακρόπολης (1826-1827).\n◾ Μάχη στην Αράχοβα.\n◾ Μάχη στο Φάληρο.\n◾ Ναυμαχία στο Ναβαρίνο.\nΠολυ καλες και ενδιαφερουσες πληροφοριες\n11 Ιουνίου 2015 - 9:58 μ.μ.\n11 Ιουνίου 2015 - 10:10 μ.μ.